Da li je KFOR i dalje garant stabilnosti i bezbednosti na Kosovu? - PRIJATELJSTVO\nBEOGRAD – Reakcije zvaničnog Beograda na najave formiranja Vojske Kosova su bile burne i, po oceni brojnih analitičara, preterane. Trenutna kriza u odnosima Beograda i Prištine i de facto prekid Briselskog dijaloga predstavljali su šlagvort tabloidima u Srbiji, koji su u svojim tekstovima počeli da navode da bi eventualno formiranje Vojske Kosova predstavljalo direktnu pretnju opstanku Srba, što KFOR u sadašnjem kapacitetu ne bi mogao da spreči, pa čak i da ova misija pod komandom NATO-a „strahuje“ od njihovog potencijalnog upada.\nNakon izglasavanja tri zakona koji se tiču transformacije Kosovskih bezbednosnih snaga u pravu vojsku, još jednom je intenziviran strah da bi situacija na Kosovu mogla da se dodatno destabilizuje. U tome, naravno, prednjače tabloidi, tako da su pojedini izvestili da je KFOR poslao jedinice da blokiraju ulaze u srpske sredine a pojedini, pak, da KFOR „uvežbava akciju otimanja severa Kosova“. Obe vesti su derivat saopštenja o vežbama koje KFOR u sklopu redovnih aktivnosti sprovodi i koje je najavio i putem društvenih mreža.\nKFOR trenutno ima preko 4.000 pripadnika, a broj država koje u njemu učestvuju se smanjuje iz godine u godinu. Iako je istina da je broj angažovanih vojnika u misiji predstavlja manje od 10% prvobitnog broja od 50.000 vojnika, ne može se argumentovati da KFOR ne predstavlja najznačaniju vojnu silu na Kosovu.\nKFOR je misija NATO, a na Kosovu je predstavljaju međunarodne mirovne snage, pod vođstvom Alijanse, sa zadatkom čuvanja reda i mira, odnosno stvaranja sigurnosti na Kosovu nakon kosovskih sukoba i povlačenja jugoslovenskih, odnosno srpskih snaga.\nKFOR ima mandat da unapređuje sigurno i bezbedno okruženje, da podržava i koordiniše međunarodne humanitarne napore i civilno prisustvo i podrži razvoj stabilnog, demokratskog, multietničkog i mirnog Kosova, kao i da podrži razvoj Kosovskih snaga bezbednosti.\nPrvobitni zadatak KFOR-a bio je da spreči obnavljanje neprijateljstva, uspostavljanje sigurnog okruženja i obezbeđivanje javnog reda i mira. O svim aktivnostima KFOR-a odlučuje Severnoatlantski savez u zavisnosti od situacije na terenu.\nTokom vremena, kako se bezbednosna situacija na Kosovu poboljšavala, NATO je postepeno prilagođavao broj vojnika u pravcu manje i fleksibilnije misije, sa manjim brojem statičnih zadataka.\nKFOR kao „jedini efikasni mehanizam za prevenciju konflikata u ovom delu Evrope“\nGlavni urednik Balkanske bezbednosne mreže Aleksandar Radić izjavio je za European Western Balkans (EWB) da nije poznato da li je trenutni broj vojnika KFOR-a dovoljan da spreči izbijanje ratnih sukoba, ali je napomenuo da NATO poseduje mehanizme za brzo reagovanje u slučaju incidenata.\nOn je dodao da KFOR već godinama radi na postepenom povlačenju svojih snaga, ali da i dalje predstavlja kao jedini efikasni mehanizam za prevenciju konflikata u ovom delu Evrope.\n“KFOR jedini ima nadležnosti za očuvanje bezbednosti (na Kosovu) iako sada nije najjasnije da li njegov mandat treba da usaglasiti sa novim zakonskim rešenjima, ili će on nastaviti da primenjuje Rezoluciju 1244, čije izmene jedino Savet bezbednosti Ujedinjenih nacija može da donosi“, kazao je Radić i dodao da bi dalje povlačenje KFOR-a bilo “katastrofalno za Srbiju“.\nSrbija je tokom vođenja Briselskog dijaloga posebno insistirala na kontinuiranom učešću i prisustvo KFOR-a na Kosovu, a može se argumentovati da se regionalni bezbednosni odnosi između Kosova i Srbije i dalje oslanjaju isključivo na prisustvo NATO-a. Uprkos obuci koju KFOR pruža Kosovskim snagama bezbednosti, za koje se ne krije da su pripreme za transformaciju u pravu vojsku, Srbija priznaje KFOR kao glavnog vojnog aktera na Kosovu i odlično sarađuje sa NATO trupama duž administrativne linije.\nNovi komandant KFOR-a Lorenco d’Adario izjavio da će ta vojna misija nastaviti da ispunjava svoj mandat i da stvara bezbednu sredinu za sve stanovnike Kosova, dok je prethodni komandant general major Salvatore Kuoči u intervjuu za EWB najavio da će ta misija “nastaviti da podržava razvoj mirnog i stabilnog Kosova, i sprovodi svoje zadatke kako bi osigurao bolju budućnost svih građana na Kosovu bez obzira na njihovu etničku ili versku pripadnost”.\n„NATO podržava razvoj Kosovskih bezbednosnih snaga u okviru njihovog postojećeg mandata. Kosovske bezbednosne snage su profesionalna organizacija i izvor regionalne stabilnosti. Ukoliko njihov mandat bude proširen, Severnoatlantski savet će morati da preispita nivo angažmana NATO-a na Kosovu. Bitno je da sve zajednice na Kosovu i NATO saveznici budu konsultovani kada su u pitanju bilo kakve inicijative vezane za mandat Kosovskih bezbednosnih snaga“, objasnio je tada Kuoči.\n„Transformacija Kosovskih bezbednosnih snaga u Vojsku Kosova neće promeniti stanje na terenu“\nMediji su ranije preneli ocene zvaničnika NATO-a da će proces transformacije Bezbednosnih snaga Kosova u vojsku trajati barem 10 godina, odnosno da puko izglasavanje zakona u Skupštini Kosova ne znači i formiranje vojske.\nProgramski direktor Beogradskog fonda za političku izuzetnost (BFPE) Marko Savković je za EWB naveo da veruje da veruje procenama eksperata koji navode da će transformacija dugo trajati i da će zvanični Beograd sigurno reagovati, ali da sumnja da će ići dalje od verbalnih protesta.\nPrema njegovoj oceni, transformacija Kosovskih snaga bezbednosti neće mnogo promeniti “stanje na terenu”, a dešava se u trenutku kada je Prištini hitno potreban neki “uspeh“ da zatvore godinu u kojoj ih objektivno nije bilo”.\nMnogo važnije od broja angažovanih vojnika u KFOR-u je to što je misija predvođena NATO-om i to što se nalazi u komandnoj strukturi Alijanse.\nSavković je podsetio na izjavu ambasadora SAD u Beogradu Kajla Skota, koji je tokom jednog panela na Beogradskom bezbednosnom forumu na pitanje iz publike da li bi trebalo povećati međunarodno vojno prisustvo na Kosovu i u Bosni u Hercegovini kako bi se predupredila eventualna intervencija Vojske Srbije, za KFOR upotrebio analogiju sa “tripwire”-om (okidačem za reakciju) i, mnogo važnije, paralelu sa Fulda-koridorom.\nFulda-koridor (eng. Fulda gap) su predstavljala dva koridora kroz niziju, putem kog su tenkovi Varšavskog pakta za vreme Hladnog rata mogli potencijalno da pređu Rajnu i iznenada napadnu NATO trupe.\nSkot je tada izjavio da nije bilo važno koliko tenkova je branilo taj koridor, “već šta bi se desilo kada bi ruski tenkovi prošli”, aludirajući na nuklearnu odmazdu SAD.\n“Jasno vam je, svakako, da je to jedan ekstreman scenario. Ja sam uostalom juna 2017. napisao tekst „Kako bi izgledao naredni rat na Zapadnom Balkanu“ u kome sam istakao da bi taj sukob bio gotov za 48 sati, a posledice po Srbiju strašne. Ako govorimo o scenariju da Priština nastoji da se nametne silom na Kosovu, posledice po Kosovo bi bile strašne. Ja ipak verujem da ima dovoljno razuma i na jednoj i na drugoj strani, poslednja izjava (premijera Kosova Ramuša) Haradinaja ide u pravcu smirivanja situacije, a videćemo da li je Beograd spreman da ‘olabavi’ sa osporavanjem kosovske državnosti”, zaključio je Savković.\nAleksandar Radić je za TV N1 ranije ocenio da bi formiranje Vojske Kosova predstavljalo ugrožvanje interesa Srbije, ali da to nije početak akta agresije ili najava etničkog čišćenja Srba.\n“Kosovske bezbednosne snage ostaju pod istim mehanizmom kao i do sada. KFOR je jedina adresa za obraćanje, a komunikacija sa KFOR-om je dovoljna i efikasna. To su profesionalnci, srpski vojnik i pripadnik KFOR-a se lako razumeju, oni govore jezikom profesije, treba im samo politička podrška. Od KFOR-a treba tražiti striktno poštovanje mandata”, naveo je Radić.\nOdnos KFOR-a i Kosovske policije\nPre najava poslednjih mera Kosova vezanim za oružane snage, medijski je takođe eksploatisana tema policijskih akcija na severu Kosova, u kojima je prvo predsednik Kosova Hašim Tači sa policijskom pratnjom posetio jezero Gazivode i, najskorije, da je kosovska policija „upala“ u Kosovsku Mitrovicu i uhapsila četvoricu Srba, u sklopu istrage atentata na lidera Građanske inicijative „Srbija, demokratija, pravda” Olivera Ivanovića, koji se dogodio početkom 2018. godine.\nDomaći mediji i pojedini srpski zvaničnici su optuživali KFOR da nije reagovao u tim slučajevima, čime je prekršio svoj mandat i Rezioluciju 1244.\nKFOR je u saopštenju za javnost u oba slučaja naveo da Kosovska policija nije sprovodila nezakonite ili vojne operacije i da nijednog trenutka nije postojala pretnja po bezbednost građana.\n„KFOR potvrđuje da je sprovedena samo policijska operacija te da Kosovske bezbednosne snage ili bilo koja druga vojna formacija nije bila razmeštena na severu Kosova“, naveo je KFOR u saopštenju.\nTim saopštenjem, KFOR je indirektno podsetio na ono o čemu se u medijima u Srbiji uglavnom ćuti – a to je da je ta misija i većina međunarodnih aktera sve segmente Kosovske policije priznaju za legitimne organe za sprovođenje zakona na toj teritoriji.\n„Policija Kosova već funkcioniše na celoj teritoriji Kosova, uključujući severne opštine, tako da nema potrebe da se izdaje ovlašćenje. Što se tiče Kosovskih bezbednosnih snaga, postoji sporazum na osnovu kog moraju da dobiju dozvolu KFOR-a da bi mogli da pošalju jedinice na severni deo Kosova“, izjavio je Kuoči u intervjuu za EWB.\nPiše: Marija Radić


Iran: U protestima poginulo 12 osoba | Iran | Al Jazeera Balkans\nDržavna televizija je objavila kako su naoružani demonstranti pokušali zauzeti policijske stanice i vojne baze.\nVideo of Shabani: Iranske vlasti ne znaju ko stoji iza demonstracija\nIranska državna televizija je objavila kako je najmanje 12 osoba ubijeno u protestima koji traju u toj državi, kao i da su naoružani demonstranti pokušali zauzeti policijske stanice i vojne baze, prenosi agencija AP.\nU televizijskom izvještaju navedeno je kako je desetero ljudi ubijeno u obračunima tokom prethodne noći, bez navođenja detalja, dok su dva demonstranta ubijena u subotu u protestu u zapadnom dijelu Irana.\n"Određeni broj naoružanih demonstranata pokušao je preuzeti policijske stanice i vojne baze, ali se suočio s ozbiljnim otporom snaga sigurnosti", navodi se u prilogu iranske državne televizije.\n'Narod će odgovoriti izgrednicima'\nPredsjednik Irana Hassan Rouhani kazao je u ponedjeljak kako će iranski narod odgovoriti izgrednicima.\n"Narod će odgovoriti izgrednicima i onima koji izazivaju nevolje, a riječ je o manjini", rekao je on na vanrednom sastanku posvećenom stanju sigurnosti u državi.\n"Problemi naroda nisu samo ekonomske prirode. Oni zahtijevaju i više slobode", kazao je Rouhani u indirektnoj kritici režimskih tvrdolinijaša, koji se protive njegovim pokušajima provođenja političke i kulturne reforme.\n"Ova Vlada nema sve pod svojom kontrolom."\nAgencija AP navodi kako su iranske vlasti do sada potvrdile smrt četvero učesnika protesta, dok se ne zna gdje su ostali stradali, kao i kako su od početka demonstracija u gradu Mashadu, koje su se proširile na druge gradove, uhapšene stotine ljudi.\nRanije je iranska poluzvanična agencija Ilna objavila je u ponedjeljak kako je tokom protesta organiziranih u gradu Izehu, na jugozapadu Irana, ubijeno dvoje demonstranata, prenosi agencija AP.\nUbijen jedan policajac\nNavodi se kako se Ilna poziva na izjavu poslanika lokalnog parlamenta Hedayatollaha Khademija, koji je kazao kako su demonstranti ubijeni tokom prethodne noći i kako uzrok smrti još uvijek nije poznat.\nJedan policajac je ubijen tokom protesta u Iranu, a trojica su ranjena, izjavio je u ponedjekljak glasnogovornik iranske policije Said Montazer al Mahdi.\nKako ukazuje Reuters, to su prve žrtve u redovima policije od kako su u četvrtak počeli antivladini protesti u Iranu.\n"Jedan demonstrant je iskoristio situaciju u gradu Najafabadu i pucao u policijske snage iz lovačke puške. Posljedica toga su trojica ranjenih i jedan poginuli policajac", rekao je Mahdi.\nKako je prenijela iranska državna televizija, on nije naveo kada je došlo do incidenta.\nAgencija AP navodi kako mnogi stanovnici Izeha, grada koji se nalazi približno 450 kilometara jugozapadno od Teherana, imaju lovačko oružje u kućama.\n'Pravo na proteste i kritiku'\nAgencija Reuters navodi kako je time broj žrtava najozbiljnijih nemira u ovoj zemlji od 2009. godine porastao na najmanje četvero mrtvih.\nNavodi se kako je javno nezadovoljstvo poraslo zbog poruka koje su poslate putem aplikacije za slanje poruka Telegram, a koje su iranske vlasti blokirale u nedjelju, zajedno s aplikacijom za prijenos fotografija Instagram, u vlasništvu kompanije Facebook.\nIranski predsjednik prethodno je u nedjelju poručio kako Iranci imaju pravo protestirati i kritizirati Vladu, ali i upozorio kako njihove akcije ne smiju dovesti do nasilja ili nanošenja štete javnoj imovini.\n"Iranci shvataju osjetljivu situaciju u kojoj su Iran i regija i djelovat će u skladu sa svojim nacionalnim interesima", rekao je Rouhani u prvom javnom reagiranju na antivladine proteste koji su počeli u četvrtak.\nOdbačeni Trumpovi komentari\nIranski lider je naveo kako su "ljudi apsolutno slobodni kritizirati vladu i protestirati", ali kako to trebaju činiti tako da "poboljšaju situaciju u državi i njihovim životima".\nRouhani je odbacio komentare američkog predsjednika Donalda Trumpa, koji je podržao demonstrante, rekavši kako "oni koji Irance nazivaju teroristima nemaju pravo saosjećati s našim narodom".\nAgencija AP navodi kako demonstracije, započete u četvrtak zbog, kako se ocjenjuje, ekonomskih nedaća koje su zahvatile Iran, djeluju kao najmnogobrojnije u Islamskoj Republici od 2009. godine, kada su održani protesti zbog osporavanih predsjedničkih izbora.\nRouhani: Iranci imaju pravo na proteste, ali bez nasilja\nMasovni protesti protiv vlasti u Iranu: Žestoki sukob sa policijom


Ograničene cene hrane u Srbiji! - Portal Sremske Mitrovice\nOgraničene cene hrane u Srbiji!\nVlada Srbije ograničila je danas cene osnovnih životnih namirnica – kristal šećera, brašna tip T- 400, jestivog suncokretovog ulja, svinjskog mesa od buta i mleka sa 2,8 posto mlečne masti na nivo cena od 15. novembra ove godina 2021. godine.\nOgraničenje cena utvrđeno je kako bi se otklonile štetne posledice i sprečili poremećaji na tržištu i neće se odnositi na snižene cene – rasprodaje, sezonska sniženja ili akcijske prodaje – ukoliko su bila na\nsnazi 15. novembra 2021. godine, već na redovne, odnosno cene pre sniženja, saopšteno je posle današnje sednice Vlade.\nOdlukom, koja će biti primenjivana u trajanju od 60 dana, predviđeno je da proizvođači ove proizvode ne smeju isporučivati u količinama manjim od prosečnih u poslednjih 12 meseci, a za kršenje tih odredaba, predviđene su i novčane kazne od 100.000 do 2.000.000 dinara, kao i zabrana obavljanja delatnosti u trajanju od šest meseci do jedne godine.\nImajući u vidu drastično poskupljenje na berzama električne energije u poslednjih nekoliko meseci, Vlada je usvojila Zaključak o ceni električne energije za rezervno snabdevanje električnom energijom krajnjih kupaca koji nemaju pravo na garantovano snabdevanje nakon 1. decembra 2021.\nTim aktom utvrđuje se cena električne energije za preduzeća koja bi zaključila ugovore o rezervnom snabdevanju, a koja bi omogućila njihovo dalje poslovanje i stvaranje klime za očuvanje povoljnog privrednog ambijenta u Srbiji. Utvrđena cena električne energije biće primenjivana do stabilizovanja situacije na referentnoj berzi, navedeno je u saopšptenju Vlade.\nRadi sprečavanja posledica koje koje bi uvećana cena električne energije imala na ukupno tržište u Srbiji, Vlada je usvojila Zaključak o regulisanju međusobnih prava i obaveza između javnog preduzeća “Elektroprivreda Srbije” Beograd i kupaca električne energije na komercijalnom tržištu, kojim se svim kupcima kojima ističe ugovor 30. novembra 2021. godine omogućava produženje važenja tog ugovora do 31.decembra 2021. godine.\nNa taj način oni bi zadržali ugovorne uslove koje su imali do sada, u prvom redu cenu električne energije, u periodu od dodatnih 30 dana.\nZa grupu kupaca koja je sa “Elektroprivredom Srbije“ zaključila ugovore o snabdevanju električnom energijom koji stupaju na snagu 1. decembra 2021. godine, odloženom primenom omogućava se isti tretman kao i kupcima koji su obuhvaćeni prethodnom odlukom, i uz njihovu saglasnost primena će se\nodložiti za 1. januar 2022. godine, saopštila je Vlada.\nTags: cene, ograničene cene, srbija\nRadovi na putu Šimanovci – Pećinci


I četvrtu godinu zaredom opština Apatin u ritmu Evrope - www.025.rs\nwww.025.rs / APATIN / I četvrtu godinu zaredom opština Apatin u ritmu Evrope\nPredstavnici opštine Apatin će četvrtu godinu zaredom učestvovati u najvećem dečijem muzičkom takmičenju u regionu, “Srbija u ritmu Evrope”. Ugovor o tome danas su u „Velikoj sali“ opštine Apatin potpisati zamenik predsednice opštine Apatin Radovan Đukić i izvršni direktor manifestacije “Srbija u ritmu Evrope” David Makević.\nOpština Apatin će nastaviti sa ovim projektom zbog velikog interesovanja i dece i publike. Imali smo odlične kandidate prethodnih godina i nadam se da će tako biti i u ciklusu koji dolazi. Svedoci ste svi ovogodišnjeg uspeha kada su predstavnice opštine Apatin zauzele visoko treće mesto, po poenima žirija ostalih predstavnika bili smo drugoplasirani, ali nam je malo veći broj poene koje donose sms poruke nedostajao da budemo pobednici. – rekao je zamenik predsednice opštine Apatin Radovan Đukić\nPočetkom sledeće godine u saradnji sa školama kroz audicije će biti izabrano do 20 predstavnika opštine Apatin koji će se takmičiti sa decom iz još 22 grada i opštine, a pravo ućešća imaju učenici osnovnih i srednjih škola. Nakon besplatne šestomesečne obuke, oni će predstavljati naš grad na centralnoj manifestaciji koja će sledeće godine biti održana u Čačku. Opština Apatin će uskoro saznati koju Evropsku zemlju će predstaviti i koji ambasador Evropske zemlje će posetiti našu opštinu u narednom periodu.\nTags: opština apatin, Srbija u ritmu Evrope


Medicina - Stranica 2 od 2 - Naš internet magazin\nProleće je mnogima simbol za buđenje prirode, više provođenja vremena napolju, sunčane i toplije dane… No, ako ste jedan od onih koji svake godine probleme stvara prolećna alergija, aktivacija alergije za vas predstavlja prvu asocijaciju…\nJoš jedna ohrabrujuća vest iz Kine! Prvi put od izbijanja epidemije korona virusa u ovoj zemlji, u gradu Vuhanu epicentru zaraze, nije zabeležen nijedan novi slučaj. Prema najnovijem izveštaju (19.03.) Nacionalne zdravstvene komisije Kine, na…\nIritabilni kolon, odnosno sindrom iritabilnog (spastičnog) kolona, često poznato i kao nervoza creva je oboljenje debelog creva čiji najčešći simptomi su zatvor sa povremenim dijarejama. Uz ovo obično idu i grčevi praćeni bolom u donjem…\nInsulin je naš osnovni hormon koji kontroliše nivo šećera u krvi. Stvara se u pankreasu i pomaže u putanji šećera iz krvi u ćelije za skladištenje. On je hormon koji pomaže telu da apsorbuje glukozu…\nOpstrukcija pluća: Šta je hronična opstruktivna bolest\nHronična opstruktivna bolest pluća spada u grupu značajnih hroničnih oboljenja, posebno u periodu jesen-zima, za vreme hladnih dana, jer se tada obično javlja pogoršanje.